ZMLUVA

č. SVO-RVO2-2024/000746

o poskytnutí služieb Modernizácia informačného systému AFIS

uzatvorená podľa § 269 ods.2 zákona č. 513/1991 Zb. Obchodný zákonník v znení neskorších predpisov  
(ďalej len „Obchodný zákonník“) a podľa § 83 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon č.343/2015 Z. z.“)

(ďalej len „Zmluva")

|  |  |
| --- | --- |
| medzi zmluvnými stranami: |  |
| Objednávateľ:  Názov: | Slovenská republika  v zastúpení Ministerstva vnútra Slovenskej republiky  Pribinova 2 812 72 Bratislava |
| V zastúpení: | xxxxx  xxxxx  na základe plnomocenstva č. p. xxxx zo dňa xxxxx |
| IČO: | 00 151 866 |
| Bankové spojenie:  Číslo účtu:  BIC/SWIFT kód:  (ďalej len „Objednávateľ“) | Štátna pokladnica, Radlinského 32, 810 05 Bratislava, SR  SK78 8180 0000 0070 0018 0023  SPSRSKBA |

a

|  |  |
| --- | --- |
| Poskytovateľ’:  Názov:  Sídlo:  Štatutárny zástupca: Splnomocnený k podpisu: IČO:  DIČ:  IČDPH:  Bankové spojenie:  Číslo účtu:  Tel:  Fax: | xxxxx  xxxxx  xxxxx  xxxxx  xxxxx  xxxxx  xxxxx  xxxxx  xxxxx  xxxxx |

(Objednávateľ a Poskytovatel’ ďalej spolu len „Zmluvné strany“ alebo každý samostatne aj ako „Zmluvná strana“)

#### Čl. 1 Úvodné ustanovenia

* 1. Zmluvné strany uzatvárajú túto Zmluvu v súlade s výsledkom verejnej súťaže, ktorej oznámenie o vyhlásení verejného obstarávania bolo uverejnené v Úradnom vestníku EÚ xxxxx zo dňa xxxxx vo Vestníku verejného obstarávania č. xxxxxx zo dňa xxxxxx pod zn. xxxxx (ďalej len „VO“).
  2. Základným účelom tejto Zmluvy je v súlade s výsledkom VO zabezpečenie dodania služby (tak ako je tento pojem zadefinovaný v čl. 1 v bode 1.3. a v Prílohe č. 1 Zmluvy) v súlade s touto Zmluvou.
  3. Na základe predloženej ponuky Poskytovateľa a v zmysle príslušných ustanovení zákona č. 343/2015 Z. z. ako aj v zmysle príslušných ustanovení § 269 ods. 2 Obchodného zákonníka, uzatvára Objednávateľ s Poskytovateľom túto Zmluvu o Modernizácii informačného systému AFIS.
  4. AFIS je automatizovaný systém daktyloskopickej identifikácie používaný Objednávateľom pre expertíznu a znaleckú činnosť v súvislosti s identifikáciou osôb podľa daktyloskopických odtlačkov prstov a dlaní.
  5. Predmet zákazky bude financovaný z prostriedkov EÚ v rámci Programu Fondu pre vnútornú bezpečnosť, Fondy pre oblasť vnútorných záležitostí, projekt „Interoperabilita“.

#### Čl. 2 Predmet zmluvy

* 1. Predmetom tejto Zmluvy je záväzok Poskytovateľa dodať Objednávateľovi tovar (ďalej len „tovar“) a poskytnúť služby (ďalej len „služby“) špecifikované v Prílohe č. 1a Zmluvy (ďalej len „predmet zmluvy“), vrátane zabezpečenia záručného servisu a inštalácie tovaru a previesť na Objednávateľa vlastnícke právo k tovaru a záväzok Objednávateľa za predmet zmluvy zaplatiť Poskytovateľovi cenu podľa čl. 4 tejto zmluvy. Predmetom Zmluvy je aj záväzok Poskytovateľa udeliť Objednávateľovi na základe tejto Zmluvy súhlas na použitie (licenciu) softvéru, ktorý tvorí súčasť tovaru.
  2. Poskytovateľ sa zaväzuje odovzdať predmet zmluvy v súlade s článkom 3 a nasledovných príloh:
* Príloha č. 1a Opis špecifikácia predmetu zákazky, ktorý tvorí prílohu č. 1 súťažných podkladov
* Príloha č. 1b Vlastný návrh technického riešenia predmetu zákazky

V prípade, ak uskutočnenie predmetu zákazky požadované Objednávateľom v zmysle prílohy č. 1a tejto Zmluvy nie je v celom rozsahu zhodné počas plnenia Zmluvy s ponukou Poskytovateľa podľa prílohy č. 1b tejto Zmluvy, má Objednávateľ právo, v prípade, že je to pre neho výhodnejšie, požadovať od Poskytovateľa uskutočnenie predmetu zákazky podľa prílohy č. 1a tejto Zmluvy, tak ako bolo zadané v predmetnom verejnom obstarávaní, výsledkom ktorého je táto Zmluva.

#### Čl. 3 Miesto, čas a spôsob plnenia predmetu zmluvy

* 1. Miestom poskytnutia služieb podľa tejto Zmluvy sú:
* Dátové centrum MV SR, Bratislava,
* Dátové centrum MV SR, Banská Bystrica
* Pracoviská Kriminalistického a expertízneho ústavu PZ Bratislava, Slovenská Ľupča, Košice
  1. Miestom poskytnutia služieb podľa tejto Zmluvy je aj sídlo Poskytovateľa, ak ide o služby, ktoré sú poskytované telefonicky, elektronicky, písomne alebo vzdialeným pripojením (vzdialeným prístupom) alebo iné miesto vopred oznámené a určené Objednávateľom.
  2. Tovar sa považuje za dodaný jeho prevzatím Objednávateľom po inštalácii a zavedení do prevádzky podľa harmonogramu, ktorý tvorí prílohu č. 2 tejto Zmluvy na základe Zmluvnými stranami podpísaného akceptačného protokolu (ďalej len „protokol“), ktorý predloží Poskytovateľ Objednávateľovi. Služby sa považujú za poskytnuté ich riadnym a včasným poskytnutím Objednávateľovi podľa podmienok dohodnutých v tejto Zmluve.
  3. Protokol je vyhotovený v slovenskom jazyku a obsahuje najmä názov, sídlo a identifikačné číslo Objednávateľa, obchodné meno, sídlo a identifikačné číslo Poskytovateľa, vyhlásenie Poskytovateľa o tom, že riadne odovzdal tovar Objednávateľovi, vyhlásenie Objednávateľa o tom, že tovar riadne prevzal od Poskytovateľa, miesto a dátum podpisu protokolu, meno, priezvisko a podpis osoby oprávnenej konať v mene Poskytovateľa. Súčasťou protokolu je aj technický popis tovaru.
  4. Osobou oprávnenou podpísať za Objednávateľa protokol je Ing. Zuzana Némethová, PhD.
  5. Poskytovateľ’ poskytuje služby podľa článku 2. tejto Zmluvy a v časoch špecifikovaných v Prílohe č. 2 tejto Zmluvy.
  6. Poskytovateľ’ môže na písomnú žiadosť Objednávateľa poskytnúť služby aj mimo času uvedeného v bode 3.6 tohto článku a to na základe predchádzajúcej písomnej dohody Zmluvných strán.

#### Čl. 4 Cena, platobné a fakturačné podmienky

* 1. Objednávateľ je povinný uhrádzať Poskytovateľovi cenu a príslušnú DPH podľa všeobecne záväzných právnych predpisov platných na území Slovenskej republiky za poskytnutý tovar a služby podľa článku 2. tejto Zmluvy (ďalej len „**Cena**“).
  2. Zmluvné strany sa v súlade so zákonom Národnej rady Slovenskej republiky č. 18/1996 Z. z. o cenách v znení neskorších predpisov a vyhlášky Ministerstva financií SR č. 87/1996 Z. z., ktorou sa vykonáva zákon Národnej rady Slovenskej republiky č. 18/1996 Z. z. o cenách dohodli na cene za predmet zmluvy podľa čl. 2 tejto zmluvy v sume xxxxx s DPH.

**Cena za predmet zmluvy bez DPH: xxxxx,- € (slovom: xxxx euro)**

**DPH v 20%: xxxxx,- € (slovom: xxxxx euro)**

**Cena za predmet zmluvy s DPH: xxxxx,- € (slovom: xxxxx euro)**

* 1. Poskytovateľ na vlastné náklady zabezpečí: dopravu tovaru do miesta dodania, inštaláciu a zavedenie tovaru do prevádzky.
  2. Cena služieb podľa článku 4.2. tejto Zmluvy je určená podľa rozsahu HW a SW komponentov tvoriacich informačný systém AFIS v čase podpisu tejto Zmluvy. V prípade, ak dôjde k ich rozšíreniu nasadením nových HW a SW modulov bude dopad na rozsah poskytovania služieb predmetom vzájomnej dohody Zmluvných strán. Zmluvné strany o tejto skutočnosti vyhotovia písomný a očíslovaný dodatok k tejto Zmluve.
  3. Zálohové platby ani platba vopred sa neumožňujú Úhrada ceny podľa bodu 4.2. tohto článku bude realizovaná výhradne bezhotovostným prevodom a na účet Poskytovateľa uvedený v záhlaví tejto Zmluvy na základe faktúr vystavených Poskytovateľom po dodaní tovaru a poskytnutí služieb v súlade s prílohou č. 2 a 3 tejto Zmluvy. Neoddeliteľnou súčasťou faktúry bude protokol. Cena je stanovená v mene EURO.
  4. Spoločné ustanovenia o platobných podmienkach:

1. Cena za poskytovanie služieb podľa článku 2. tejto Zmluvy je stanovená podľa § 3 zákona Národnej rady Slovenskej republiky č. 18/1996 Z. z. o cenách v znení neskorších predpisov a vyhlášky Ministerstva financií Slovenskej republiky č. 87/1996 Z. z., ktorou sa vykonáva zákon Národnej rady Slovenskej republiky č. 18/1996 Z. z. o cenách. Zmluvná cena je vyjadrená v eurách.
2. Cena za poskytovanie služieb podľa čl. 2 tejto Zmluvy zahŕňa všetky náklady Poskytovateľa potrebné k poskytnutiu služieb podľa tejto Zmluvy do miesta plnenia, vrátane dopravy do miesta plnenia.
3. Zmluvné strany sa dohodli na spôsobe platenia prostredníctvom bezhotovostného platobného styku, ktorý sa bude realizovať výhradne prevodným príkazom.
4. Zmluvné strany sa dohodli, že platba bude realizovaná na základe faktúry, ktorú Poskytovateľ’ vystaví a doručí Objednávateľovi po riadnom a včasnom poskytnutí služieb v súlade s touto Zmluvou. Prílohou faktúry bude protokol o vykonaných službách podpísaný oboma Zmluvnými stranami.
5. Splatnosť faktúry je tridsať (30) dní a začne plynúť po jej doručení Objednávateľovi. Faktúra sa považuje za zaplatenú dňom odpísania finančnej sumy z účtu Objednávateľa.
6. Faktúra musí obsahovať všetky náležitosti daňového dokladu podľa zákona č. 222/2004 Z. z. o dani z pridanej hodnoty v znení neskorších predpisov. Za správne vyhotovenie faktúry zodpovedá v plnom rozsahu Poskytovateľ’.
7. V prípade, že faktúra nebude obsahovať prílohy podľa tejto Zmluvy, všetky náležitosti daňového dokladu alebo bude obsahovať iné zrejmé nesprávnosti, vady v písaní alebo počítaní, Objednávateľ má právo vrátiť ju Poskytovateľovi v lehote splatnosti na doplnenie alebo prepracovanie s uvedením nedostatkov, ktoré sa majú odstrániť. V takomto prípade sa ukončí pôvodná lehota splatnosti a nová 30-dňová lehota splatnosti začne plynúť doručením doplnenej, opravenej, resp. novej faktúry Objednávateľovi.
8. Faktúra musí obsahovať názov Projektu a odkaz na EÚ program („Fond pre vnútornú bezpečnosť, Fondy pre oblasť vnútorných záležitostí, projekt Interoperabilita“),

#### Čl. 5 Práva a povinnosti zmluvných strán

* 1. Poskytovateľ je povinný dodať tovar a služby v dohodnutom množstve, kvalite, v požadovaných technických parametroch, v bezchybnom stave a dohodnutom čase a cene. Poskytovateľ sa zároveň zaväzuje poskytnúť Objednávateľovi služby v kvalite podľa podmienok dohodnutých v tejto Zmluve.
  2. Poskytovateľ je povinný najmenej sedem (7) pracovných dní vopred písomne oznámiť oprávnenému zástupcovi Objednávateľa dodanie tovaru podľa Čl. 3 tejto Zmluvy.
  3. Objednávateľ je povinný v prípade riadneho dodania tovaru a služieb ho protokolárne prevziať.
  4. Zmluvné strany sa dohodli, že tovar je možné dodať po častiach podľa harmonogramu v prílohe č. 2 tejto Zmluvy.
  5. V prípade servisných zásahov je Objednávateľ povinný umožniť servisným technikom Poskytovateľa prístup k tovaru, na ktorom sa má vykonať servisný zásah a zabezpečiť overenie vykonania služieb poskytovaných na základe dohody zmluvných strán na to určeným zodpovedným pracovníkom.
  6. V prípade servisných zásahov je Poskytovateľ’ povinný zabezpečiť:

1. Do štyroch (4) hodín od prijatia telefonického alebo písomného oznámenia o chybe začať práce na odstránení takejto chyby, chybných funkcií alebo porúch v softvéri, ktoré boli spôsobené haváriou hardvéru, narušením systému alebo v dôsledku výpadku elektrickej energie, klimatizácie príp. iným spôsobom,
2. odstrániť chyby nahlásené v zmysle bodu a) tohto článku v lehotách
   1. Kritické chyby do 24 hodín od prijatia oznámenia podľa bodu a)
   2. Závažné chyby do 72 hodín od prijatia oznámenia podľa bodu a)
   3. Ostatné chyby do 30 dní od prijatia oznámenia podľa bodu a)
3. po vykonaní služieb podľa bodu b) vyzve Poskytovateľ’ Objednávateľa k prevzatiu služieb a k podpisu protokolu o vykonaní služieb,
4. celý proces inštalácie korekcií softvéru, nových verzií softvéru, aktuálnej verzie systému AFIS a doplnkov,
5. sankcie za nedodržanie dohodnutej povinnosti Poskytovateľom sú dohodnuté v článku 6. tejto zmluvy.
   1. Poskytovateľ’ je povinný na plnenie tejto Zmluvy použiť expertov, prostredníctvom ktorých preukazoval splnenie podmienok účasti vo Verejnom obstarávaní a ktorí splnili podmienky účasti určené Objednávateľom podľa § 34 ods. 1 písm. g) Zákona o verejnom obstarávaní, a to počas doby trvania Zmluvy. Zoznam expertov podľa predchádzajúcej vety tvorí ako Príloha č. 5 neoddeliteľnú súčasť tejto Zmluvy, pričom poskytovateľ’ je povinný tento zoznam aktualizovať, a to po predchádzajúcom schválení zmeny experta zo strany Objednávateľa v zmysle nasledujúceho bodu tohto článku Zmluvy. Aktuálny zoznam expertov je Poskytovateľ’ povinný zaslať Objednávateľovi elektronicky bezodkladne po schválení zmeny.
   2. Poskytovateľ' je povinný vyžiadať si vopred písomný súhlas Objednávateľa, týkajúci sa zmeny expertov, ktorých používa na realizáciu tejto Zmluvy. V prípade, ak niektorý z expertov ukončí spoluprácu so Poskytovateľ’, v prípade úmrtia experta alebo v inom relevantnom prípade, ktorý zabraňuje expertovi riadne vykonávať plnenie tejto Zmluvy, je Poskytovateľ’ povinný o tejto skutočnosti bez zbytočného odkladu písomne informovať Objednávateľa. Poskytovateľ’ sa zaväzuje, že bude mať na realizáciu plnenia k dispozícii minimálne taký počet expertov, aký bol stanovený v rámci podmienok účasti vo Verejnom obstarávaní k predmetu tejto Zmluvy. Pri zmene experta, musí tento expert spĺňať minimálne požiadavky stanovené Objednávateľom v rámci podmienok účasti na Verejnom obstarávaní k predmetu tejto Zmluvy. Žiadosť o písomný súhlas pri zmene experta predloží Poskytovateľ’ v písomnej forme spolu s dokladmi preukazujúcimi splnenie predmetných minimálnych požiadaviek na expertov pred ich nástupom na výkon činností podľa tejto Zmluvy. Po kladnom stanovisku Objednávateľa môže príslušný expert začať vykonávať príslušné činnosti v rámci plnenia tejto Zmluvy.
   3. Poskytovateľ sa zaväzuje v priestoroch Objednávateľa dodržiavať všeobecne záväzné právne predpisy platné na území SR o ochrane pred požiarmi a bezpečnosti a ochrany zdravia pri práci, ako i ďalšie vnútorné bezpečnostné predpisy.
   4. Poskytovateľ prehlasuje, že tovar nie je zaťažený právami tretích osôb.
   5. Poskytovateľ je povinný pred odovzdaním tovaru zabezpečiť vykonanie predpredajného servisu, zabezpečiť jeho inštaláciu, inštruktáž obsluhy a predviesť jeho funkčnosť.
   6. Poskytovateľ je povinný strpieť výkon kontroly/auditu/overovania súvisiaceho s plnením predmetu zmluvy, kedykoľvek ak nastanú skutočnosti uvedené v článku 90 Nariadenia Rady ES č. 1083/2006, a to oprávnenými osobami, ktorými sú: Najvyšší kontrolný úrad SR, príslušná Správa finančnej kontroly, Certifikačný orgán a nimi poverené osoby, Orgán auditu, jeho spolupracujúce orgány a nimi poverené osoby, splnomocnení zástupcovia Európskej Komisie a Európskeho dvora audítorov, osoby prizvané orgánmi uvedenými v tomto bode v súlade s príslušnými všeobecne záväznými právnymi predpismi SR a EÚ, a poskytnúť im všetku potrebnú súčinnosť.
   7. Poskytovateľ sa zaväzuje, že pred počas trvania zmluvy bude disponovať platným certifikátom ohľadom plnenia prvkov medzinárodnej normy o informačnej bezpečnosti ISO 27001 alebo ekvivalent a na realizáciu zmluvy bude využívať kľúčových expertov podľa prílohy č.5 s platnými certifikátmi o bezpečnostnej previerke fyzickej osoby, minimálne typ „Vyhradené“

* 1. Zmluvné strany sa dohodli zachovávať mlčanlivosť o všetkých dôverných informáciách o ktorých sa dozvedeli pri uzatváraní tejto Zmluvy, a to počas jej platnosti a účinnosti i po skončení platnosti a účinnosti tejto Zmluvy.
  2. V prílohe č. 3 sú uvedené údaje o všetkých známych subdodávateľoch poskytovateľa, ktorí sú známi v čase uzavierania tejto zmluvy, a údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia.
  3. Poskytovateľ je povinný objednávateľovi oznámiť akúkoľvek zmenu údajov u subdodávateľov uvedených v Prílohe č. 4, a to bezodkladne.
  4. V prípade zmeny subdodávateľa je Poskytovateľ povinný najneskôr do 5 pracovných dní odo dňa zmeny subdodávateľa predložiť Objednávateľovi informácie o novom subdodávateľovi v rozsahu údajov podľa bodu 5.16 a predmety subdodávok a čestného vyhlásenia, že každý navrhnutý subdodávateľ spĺňa alebo najneskôr v čase plnenia bude spĺňať podmienky účasti podľa § 32 ods. 1 zákona č. 343/2015 Z. z., pričom pri výbere subdodávateľa musí Poskytovateľ postupovať tak, aby vynaložené náklady na zabezpečenie plnenia na základe zmluvy o subdodávke boli primerané jeho kvalite a cene.

#### Čl. 6 Sankcie za porušenie zmluvných povinností

* 1. Pri porušení zmluvnej povinnosti Poskytovateľa dodať tovar v dohodnutom čase a na dohodnuté miesto podľa Čl. 3 tejto Zmluvy je Objednávateľ oprávnený uplatniť si voči Poskytovateľovi zmluvnú pokutu vo výške 0,05 % z celkovej ceny nedodaného tovaru za každý aj začatý deň omeškania. To platí aj v prípade nedodania alebo oneskoreného dodania dokladov, ktoré sú potrebné na prevzatie alebo používanie tovaru, alebo iných dokladov, ktoré je Poskytovateľ povinný predložiť Objednávateľovi podľa tejto Zmluvy.
  2. Pri porušení zmluvnej povinnosti Poskytovateľa poskytnúť Objednávateľovi služby podľa tejto zmluvy je Objednávateľ oprávnený uplatniť si voči Poskytovateľovi zmluvnú pokutu vo výške 0,05 % z celkovej ceny neposkytnutých služieb za každý aj začatý deň omeškania s poskytovaním služieb.
  3. Pre prípad omeškania Poskytovateľa s odstránením vád tovaru podľa Čl. 7 bod 7.5. tejto zmluvy je Objednávateľ oprávnený uplatniť si voči Poskytovateľovi zmluvnú pokutu vo výške 0,05 % z ceny tovaru s odstránením vád, ktorého je v omeškaní, za každý aj začatý deň omeškania.
  4. Zmluvné strany sa dohodli, že zaplatením zmluvnej pokuty nie je dotknuté právo oprávnenej zmluvnej strany na náhradu škody, ktorá vznikla v príčinnej súvislosti s porušením zmluvnej povinnosti, za ktorú je uplatňovaná zmluvná pokuta.
  5. V prípade omeškania Objednávateľa so zaplatením ceny podľa Čl. 4 tejto zmluvy, je Poskytovateľ oprávnený uplatniť si voči Objednávateľovi úrok z omeškania v zákonom stanovenej výške.

#### Čl. 7 Záručná doba a zodpovednosť za vady

* 1. Poskytovateľ zodpovedá za vady zo záruky predmetu zmluvy po dobu 48 mesiacov od protokolárneho prevzatia tovaru Objednávateľom a od poskytnutia služieb Poskytovateľom.
  2. Poskytovateľ zodpovedá za to, že tovar je bez akýchkoľvek vád, je dodaný podľa podmienok dohodnutých v tejto Zmluve a je v súlade s príslušnými všeobecne záväznými právnymi predpismi platnými na území Slovenskej republiky a platnými európskymi technickými normami. Poskytovateľ zároveň zodpovedá za to, že služby poskytnuté Objednávateľovi podľa tejto Zmluvy poskytne podľa podmienok dohodnutých v tejto Zmluve.
  3. Poskytovateľ je počas záručnej doby povinný poskytovať Objednávateľovi servisné služby tovaru, a to technické prehliadky, údržbu a opravy tovaru, vrátane odstránenia chýb poskytnutých služieb.
  4. Objednávateľ je povinný písomne oznámiť Poskytovateľovi vady zistené na tovare a chyby poskytnutých služieb bezodkladne po tom, ako sa o nich dozvedel ( ďalej len „vytknúť vadu“). Poskytovateľ odovzdá Objednávateľovi písomné potvrdenie o vytknutí vady bezodkladne po vytknutí vady Objednávateľom a uvedie lehotu v ktorej vadu odstráni.
  5. Poskytovateľ je povinný odstrániť na vlastné náklady kritické vady na tovare do 24 hodí, závažné vady na tovare do 72 hodín a ostatné vady na tovare v lehote ktorá nesmie byť dlhšia ako 30 dní od vytknutia vady.
  6. Poskytovateľ je povinný odstrániť na vlastné náklady kritické chyby poskytnutých služieb do 24 hodí, závažné chyby poskytnutých služieb do 72 hodín a ostatné chyby poskytnutých služieb v lehote ktorá nesmie byť dlhšia ako 30 dní.
  7. Poskytovateľ nezodpovedá za vady na tovare, ktoré boli spôsobené preukázateľným neodborným zásahom do tovaru zo strany Objednávateľa.
  8. Za kritické vady alebo chyby systému sa považuje nefunkčnosť systému alebo jeho funkčnosť pod úrovňou 50% požadovaných prevádzkových nastavení. Za závažné vady alebo chyby systému sa považuje obmedzenie alebo znemožnenie používania systému alebo jeho častí alebo poskytovaných služieb systémom, nedodržovanie požadovaných časov odoziev alebo požadovanej prevádzkovej kapacity systému alebo obmedzenie komunikácie systému s periférnymi zariadeniami alebo iný stav systému ktorý je považovaný za kritický s pohľadu koncového užívateľa. Za ostatné chyby alebo vady systému sa považujú všetky odchýlky od požadovaných prevádzkových parametrov systému ktoré nie sú kritickými alebo závažnými chybami alebo vadami systému.

#### Čl. 8 Doručovanie

* 1. Ak v tejto Zmluve nie je uvedené inak, akákoľvek korešpondencia medzi zmluvnými stranami v súvislosti s plnením podľa tejto Zmluvy musí mať písomnú formu a musí sa doručiť poštou ako doporučená zásielka s doručenkou alebo kuriérom alebo faxom, emailom alebo osobne s vyžiadaním potvrdenia o prijatí na nasledujúce adresy:

Poskytovateľ:

xxxxx

Objednávateľ:

Ministerstvo vnútra Slovenskej republiky

zodpovedná osoba pre hlásenie technických porúch :

Mgr. Jaroslav Podlucký

tel. 09610 57030

email: jaroslav.podlucky@minv.sk

zodpovedná osoba pre preberanie prác :

Mgr. Milan Kováč

Tel. 09610 57160

Email. milan.kovac6@minv.sk

* 1. Každá zmluvná strana môže zmeniť adresu pre doručovanie korešpondencie podľa bodu 8.1 tohto článku písomným oznámením druhej zmluvnej strane.
  2. Korešpondencia zasielaná poštou ako doporučená zásielka s doručenkou alebo kuriérom sa považuje za doručenú:

1. keď adresát korešpondenciu prevezme,
2. uplynutím troch (3) pracovných dní od jej odoslania odosielateľom v prípade, že pošta alebo prevádzkovateľ kuriérskej služby korešpondenciu vráti odosielateľovi ako nedoručiteľnú alebo ak doručenie korešpondencie bolo zmarené konaním alebo opomenutím adresáta,
3. okamihom odmietnutia prevziať korešpondenciu, ak adresát prevzatie korešpondencie odmietne.
   1. Korešpondencia doručovaná osobne sa považuje za doručenú:
4. keď ju adresát korešpondencie prevezme,
5. okamihom neúspešného pokusu o jej doručenie, ak doručenie korešpondencie bolo zmarené konaním alebo opomenutím adresáta,
6. okamihom odmietnutia prevziať korešpondenciu, ak adresát prevzatie korešpondencie odmietne.
   1. V prípade korešpondencie zasielanej faxom alebo emailom sa korešpondencia považuje za riadne doručenú len za predpokladu, že druhá strana potvrdí jej prevzatie.
   2. Ak v tejto zmluve nie je uvedené inak, akákoľvek korešpondencia a dokumenty súvisiace s touto zmluvou musia byť doručované adresátovi v slovenskom jazyku alebo s úradne overeným prekladom do slovenského jazyka. Náklady spojené s vyhotovením korešpondencie a dokumentov a/alebo náklady spojené s úradným prekladom korešpondencie a dokumentov do slovenského jazyka znáša odosielateľ korešpondencie alebo dokumentov.
   3. V každej korešpondencii alebo dokumente v súvislosti s touto zmluvou uvedie zmluvná strana, ktorá ich vyhotovuje, číslo tejto zmluvy.
   4. Korešpondencia vo forme e-mailu bude možná len medzi osobami uvedenými v tomto článku Zmluvy a nebude považovaná za právne záväzný prejav vôle niektorej zo zmluvných strán, ak táto nebude dodatočne písomne potvrdená.

#### Čl. 9 Licenčné podmienky

* 1. Poskytovateľ touto Zmluvou udeľuje Objednávateľovi na softvér podľa Čl. 2 tejto Zmluvy nevýhradnú licenciu v neobmedzenom vecnom a územnom rozsahu v rámci Slovenskej republiky.
  2. Poskytovateľ udeľuje Objednávateľovi licenciu podľa bodu 1 tohto článku na celú dobu trvania majetkových práv Poskytovateľa k softvéru.
  3. Poskytovateľ udeľuje Objednávateľovi licenciu na v čase uzavretia zmluvy všetky známe spôsoby použitia softvéru.
  4. Na ďalšie nakladanie s licenciou podľa tohto článku sa vzťahujú osobitné ustanovenia o počítačovom programe podľa § 87 a nasl. zákona č. 185/2015 Z. z. Autorský zákon v znení neskorších predpisov (ďalej len „autorský zákon“).
  5. Poskytovateľ udeľuje Objednávateľovi licenciu odplatne, pričom cena licencie je špecifikovaná v štruktúrovanom rozpočte, ktorý tvorí prílohu č. 3 tejto Zmluvy.
  6. V prípade, že pri poskytovaní služieb podľa tejto Zmluvy vzniknú v súlade s plnením predmetu zmluvy ďalšie práva týkajúce sa práv duševného vlastníctva, Poskytovateľ sa zaväzuje k tejto časti plnenia predmetu zmluvy udeliť Objednávateľovi výhradnú, časovo a územne neobmedzenú a bezodplatnú licenciu.

**Čl. 10 Ukončenie zmluvy**

* 1. Zmluvné strany sa dohodli, že túto Zmluvu je možné skončiť:
  2. písomnou dohodou Zmluvných strán, a to dňom uvedeným v takejto dohode; v dohode o skončení Zmluvy sa súčasne upravia nároky Zmluvných strán vzniknuté na základe alebo v súvislosti s touto zmluvou,
  3. písomným odstúpením od Zmluvy v prípade podstatného porušenia Zmluvy a z dôvodov, ktoré stanovuje zákon (najmä podľa § 19 zákona č. 343/2015 Z. z.).
  4. Od Zmluvy môže ktorákoľvek zo Zmluvných strán písomne odstúpiť v prípadoch podstatného porušenia Zmluvy.
  5. Na účely Zmluvy sa za podstatné porušenie Zmluvy zo strany Poskytovateľa, kedy je Objednávateľ oprávnený od Zmluvy odstúpiť, považuje:

1. ak je Poskytovateľ v omeškaní s riadnym a včasným dodaním predmetu zmluvy o viac ako 30 dní bez uvedenia dôvodu, ktorý by omeškanie ospravedlňoval (vyššia moc),
2. porušenie ustanovenia článku 2. bod 2.2 a článku 5 bod 5.13 tejto Zmluvy Poskytovateľom,
3. Poskytovateľ je v úpadku alebo ak je na majetok Poskytovateľa začatá exekúcia,
4. proti Poskytovateľovi bol podaný návrh na vyhlásenie konkurzu alebo návrh na povolenie reštrukturalizácie,
5. Poskytovateľ vstúpil do likvidácie, prerušil alebo skončil svoju podnikateľskú činnosť;
6. Poskytovateľ koná v rozpore s touto Zmluvou, všeobecne záväznými právnymi predpismi platnými na území SR a na písomnú výzvu Objednávateľa toto konanie a jeho následky v určenej primeranej lehote neodstráni;
7. Poskytovateľ alebo jeho štatutárny zástupca je právoplatne odsúdený za trestný čin súvisiaci s výkonom jeho činnosti, alebo podnikaním,
8. Poskytovateľ nebol v čase uzavretia Zmluvy zapísaný v registri partnerov verejného sektora alebo ak bol vymazaný z registra partnerov verejného sektora;
9. v čase uzavretia Zmluvy existoval dôvod na vylúčenie Poskytovateľa pre nesplnenie podmienky účasti podľa § 32 ods. 1 písm. a) zákona č.343/2015 Z. z.
10. Zmluva nemala byť uzavretá so Poskytovateľom v súvislosti so závažným porušením povinnosti vyplývajúcej z právne záväzného aktu Európskej únie, o ktorom rozhodol Súdny dvor Európskej únie v súlade so Zmluvou o fungovaní Európskej únie;
11. u Poskytovateľa došlo k predaju podniku,
12. Poskytovateľ stratí právne predpoklady na riadne plnenie Zmluvy,
13. Objednávateľ má právo bez akýchkoľvek sankcií odstúpiť od tejto zmluvy s Poskytovateľom v prípade, kedy ešte nedošlo k plneniu zo Zmluvy medzi dodávateľom a Poskytovateľom a výsledky kontroly objednávateľa neumožňujú financovanie výdavkov vzniknutých z tohto obstarávania.
    1. Poskytovateľ je oprávnený od Zmluvy písomne odstúpiť, ak je Objednávateľ v omeškaní s úhradou faktúry o viac ako 60 kalendárnych dní po lehote jej splatnosti a túto neuhradí ani na písomnú výzvu Poskytovateľa a doručenú Objednávateľovi.
    2. Odstúpením od Zmluvy nie sú dotknuté ustanovenia týkajúce sa ochrany informácií, voľby práva a riešenia sporov. Odstúpením od Zmluvy niektorej zo Zmluvných strán sa Zmluva zrušuje ku dňu doručenia odstúpenia druhej Zmluvnej strane, pričom účinky odstúpenia sa spravujú príslušnými ustanoveniami Obchodného zákonníka. Ohľadom plnení, ktoré neboli riadne ukončené ku dňu zániku Zmluvy, pripraví Poskytovateľ ich inventarizáciu a Objednávateľ bude oprávnený, ale nie povinný ich prevziať, pokiaľ uhradí príslušnú časť zmluvnej ceny zodpovedajúcej miere rozpracovanosti podľa dohody Zmluvných strán.
    3. Pre účely tejto zmluvy sa za vyššiu moc považujú udalosti, ktoré nie sú závislé od konania Zmluvných strán, a ktoré nemôžu Zmluvné strany ani predvídať ani nijakým spôsobom priamo ovplyvniť, a to najmä vojna, mobilizácia, povstanie, živelné pohromy, požiare, embargo, karantény. Oslobodenie od zodpovednosti za nesplnenie dodania tovaru trvá po dobu pôsobenia vyššej moci, najviac však dva mesiace. Po uplynutí tejto doby sa Zmluvné strany dohodnú o ďalšom postupe. Ak nedôjde k dohode, má strana, ktorá sa odvolala na okolnosti vylučujúce zodpovednosť, právo odstúpiť od zmluvy.

**Čl. 11 Záverečné ustanovenia**

* 1. Akékoľvek zmeny a/alebo doplnenia tejto Zmluvy sa môžu vykonať iba na základe dohody obidvoch Zmluvných strán, a to vo forme písomných a očíslovaných dodatkov k Zmluve podpísaných oprávnenými zástupcami oboch Zmluvných strán.
  2. Uzavretý dodatok musí byť v súlade so zákonom č. 343/2015 Z. z.a príslušnou judikatúrou a rozhodovacou praxou týkajúcou sa uzatvárania dodatkov k zmluvám zadávaným verejným obstarávaním. Poskytovateľ je v prípade potreby povinný požiadať Objednávateľa písomne o zmenu Zmluvy, navrhovanú zmenu riadne zdôvodniť a navrhnúť text zmeny Zmluvy. Objednávateľ posúdi navrhovanú zmenu Zmluvy a najneskôr do 30 dní odo dňa obdŕžania žiadosti sa rozhodne, či prijme navrhovanú zmenu Zmluvy. Ak je zmena Zmluvy spôsobená neplnením alebo porušením Zmluvy Poskytovateľom, všetky dodatočné výdavky spojené s touto zmenou znáša Poskytovateľ.
  3. Práva a povinnosti Zmluvných strán, ktoré nie sú výslovne upravené v tejto Zmluve, sa riadia príslušnými ustanoveniami Obchodného zákonníka a iných všeobecne záväzných právnych predpisov Slovenskej republiky.
  4. Všetky spory, ktoré vzniknú z tejto Zmluvy, vrátane sporov o jej platnosť, výklad alebo ukončenie sa Zmluvné strany zaväzujú prednostne riešiť vzájomnými zmierovacími rokovaniami a dohodami štatutárnych zástupcov oboch Zmluvných strán. V prípade, že sa vzájomné spory Zmluvných strán vzniknuté v súvislosti s plnením záväzkov podľa Zmluvy alebo v súvislosti s ňou nevyriešia, Zmluvné strany sa dohodli a súhlasia, že všetky spory vzniknuté z tejto Zmluvy budú riešené na miestne a vecne príslušnom súde Slovenskej republiky podľa právneho poriadku Slovenskej republiky.
  5. Poskytovateľ nie je oprávnený postúpiť akékoľvek svoje práva (pohľadávky) alebo povinnosti vyplývajúce z tejto Zmluvy na tretie osoby bez predchádzajúceho písomného súhlasu Objednávateľa.
  6. Táto Zmluva, vrátane jej príloh, ktoré tvoria jej neoddeliteľnú súčasť, nadobúda platnosť dňom jej podpisu oboma Zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv, ktorý vedie Úrad vlády SR.
  7. Zmluva je vyhotovená v šiestich (6) rovnopisoch s platnosťou originálu v slovenskom jazyku, z toho štyri (4) obdrží Objednávateľ a dva (2) Poskytovateľ.
  8. V prípade, ak niektoré ustanovenie tejto Zmluvy je alebo sa stane neplatným alebo neúčinným, nedotýka sa to ostatných ustanovení tejto Zmluvy, ktoré zostávajú platné a účinné. Zmluvné strany sa v takom prípade zaväzujú dodatkom k tejto Zmluve nahradiť neplatné alebo neúčinné ustanovenie ustanovením platným, ktoré čo najlepšie zodpovedá pôvodne zamýšľanému účelu ustanovenia neplatného alebo neúčinného. Do uzavretia takého dodatku platí zodpovedajúca právna úprava všeobecne záväzných právnych predpisov Slovenskej republiky.
  9. Neoddeliteľnú súčasť tejto Zmluvy tvorí:

- príloha č. 1a - Opis predmetu zákazky, technické požiadavky a vlastný návrh plnenia.

- príloha č. 1b - Vlastný návrh technického riešenia predmetu zákazky poskytovateľa.

- príloha č. 2 - Časový harmonogram predmetu zákazky a platobný kalendár.

- príloha č. 3 - Štruktúrovaný rozpočet ceny zmluvy.

- príloha č. 4 - Zoznam subdodávateľov.

- príloha č. 5 - Zoznam expertov poskytovateľa.

* 1. Zmluvné strany vyhlasujú, že si text tejto Zmluvy riadne a dôsledne prečítali, porozumeli jej obsahu a právnym účinkom z nej vyplývajúcich. Ich zmluvné prejavy sú dostatočne jasné, určité a zrozumiteľné. Podpisujúce osoby sú oprávnené k podpisu tejto Zmluvy a na znak súhlasu ju podpísali.

|  |  |
| --- | --- |
| V Bratislave dňa ....................................2024  Za Objednávateľa: | V Bratislave dňa ..................................2024  Za Poskytovateľa: |

.............................................................................. ..……….......………....……........………......………

|  |  |
| --- | --- |
| **xxx** | Xxxx |
|  |  |
| xxx | Xxxx |
| xxx | Xxxx |
|  |  |